Subject: FW: Randvere tee ja Laeva tee 4 tehnovõrgud
From: Laur Kõiv <[email-masked]>
To: "MNT Teed" <[email-masked]>
Date: Fri, 6 Mar 2026 11:29:34 +0200

Tere

Palun registreerida minule täitmiseks ja kaastäitjaks Merike Joonsaar

Delta viit 7.1-1/26/9806-4

Parimate soovidega

Laur Kõiv

Peaspetsialist

Tehnovõrkude üksus

Planeerimise osakond

55901417

Teelise 4 / 10916 Tallinn /  <https://www.transpordiamet.ee/> Transpordiamet

From: Külli Tulvik <[email-masked]>
Sent: Friday, March 6, 2026 10:06 AM
To: Laur Kõiv <[email-masked]>
Cc: Milstrand <[email-masked]>
Subject: Re: Randvere tee ja Laeva tee 4 tehnovõrgud

Tere!

Mõni aeg on meie kohtumisest möödunud, oleme seni suhelnud võrguvaldajate ja 
naabritega. Lisan siia asendiplaanid, kus on näha V1, K1 ja T1 trassid, mis 
on paigutatud ümber vastavalt Transpordiameti nõuetele, niivõrd, kuvõrd see 
oli võimalik. Tähendab, et oleme tõstnud trassid tee maalt ära.

Soovime saada nende trasside osas tagasisidet st kas nii põhimõtteliselt 
sobib. Mis puudutab sidet ja foore ning ristmikku, siis seda osa palume 
hetkel mitte vaadata, selle lahenduse lõpetame peale geoloogia aruande 
saamist ning siis saadame ka kogu projekti uuesti kooskõlastamiseks st 
ristmiku ehitusloa saamiseks.

Oleksime väga tänulikud, kui saame tagasiside järgmisel nädalal

Parimate soovidega

Külli Tulvik

Arendusprojektide konsultant
+372 5136 288

 <http://www.whatif.ee/> WHAT IF |  <http://www.spaces.ee/> ARTIKLID | 
<https://www.linkedin.com/in/k%C3%BClli-tulvik/> LINKEDIN

  <https://ci3.googleusercontent.com/mail-sig/AIorK4wPvCBhDuc9w6XlsFGpT-PRN9Fr44Z34GNFpvy6uOfIdlUbFXTFYlQDpH7a7-ALcw5dgSeYBrmhhKI0>

On Thu, Jan 15, 2026 at 12:58 PM Laur Kõiv <[email-masked] 
<mailto:[email-masked]> > wrote:

Tere

Tutvunud esitatud materjalidega, märgime, et tehnovõrkude projekteerimisel 
ei ole kohati lähtutud Transpordiameti juhendist: „ 
<https://transpordiamet.ee/sites/default/files/documents/2021-12/nouded_tehnovorkude_teemaale_kavandamisel_0%20%281%29.pdf> 
Nõuded tehnovõrkude teemaale paigaldamise kavandamisel“ ning 26.06.2025 
kirjaga nr 7.1-1/25/9806-2 väljastatud nõuetest ja me ei pea võimalikuks 
esitatud tehnovõrkude projekti kooskõlastada.

Lisaks juhime tähelepanu, et Laeva tee 4 (tunnus: 89001:010:0480) kinnistu 
kattub osaliselt riigiteega nr 11250 Tallinna-Viimsi-Randvere tee. Antud 
ulatuses on Transpordiametile teadaolevalt detailplaneeringuga ettenähtud 
krundi moodustamine Laeva tee 4 kinnistust.

Transpordiameti hinnangul tuleb esmalt moodustada riigiteega kattuvas osas 
krunt ning seejärel saab kavandada tehnovõrke ning vastavaid lahendusi 
kooskõlastada.

Lisame juurde, et ristmiku kohta esitab vastavad tähelepanekud Merike 
Joonsaar (TRAM Kooskõlastuste üksus) eraldi kirjaga.

Tehnovõrkude projektide koostamisel palume jätkuvalt lähtuda Transpordiameti 
juhendist „ 
<https://transpordiamet.ee/sites/default/files/documents/2021-12/nouded_tehnovorkude_teemaale_kavandamisel_0%20%281%29.pdf> 
Nõuded tehnovõrkude teemaale paigaldamise kavandamisel“ ning 26.06.2025 
kirjaga nr 7.1-1/25/9806-2 väljastatud nõuetest.

Lisaks toome välja olulisemad tähelepanekud:

*	Projekti asendiplaanil peavad olema ära näidatud tehnovõrgu kaugused 
iseloomulikes kohtades teekatte servast ja/või tee teljest ning teemaa 
piirist, avatud kaeve korral ehituskaeviku piirjooned, ristisuunalistel 
kinnistel läbiminekutel puurimiskaevikute asukohad ja piirjooned ning nende 
kaugused teekatte servast, teemaa ja riigitee kaitsevööndi piirid.

Asendiplaani joonistel tuua vähemalt riigitee maaüksuse ulatuses välja 
tehnovõrgu paigaldustehnoloogia (lahtine või kinnine meetod), sügavus ning 
kaitsetoru nõuded iga trassi lõigu kohta.

*	Avatud kaevikud (sh puurimiskaevikud) ei tohi olla tee nõlva alumisele 
joonele lähemal kui 1,0 m või nõlva puudumisel teekatte servale lähemal kui 
3,0 m, eriti kitsastes oludes lähemal kui 2,0 m. Avatud kaeviku serva vähim 
kaugus kraavi välisnõlvast on 1,0m. Eeltoodud nõude täitmisel tuleb 
arvestada tehnovõrgu rajamissügavust ja mulde varisemisnurka (kaeviku 
sügavus, varisemisnurk 1:1).
*	Palume leida lahendused ning teega rööpsed tehnovõrgud kavandada 
väljapoole riigitee maaüksust näiteks arendustega seotud kinnistutele või 
kohaliku omavalitsuse maaüksustele. Samuti mitte kavandada tehnovõrkude 
paigaldamist riigitee muldkehasse ja rajatistesse piki teed.
*	Teemaal, sh riigiteega ristumistel paigaldada tehnovõrgud kogu ulatuses 
kaitsehülssi. Järgida TRAM juhendis tabelis 1 toodud väärtusi.
*	Esitada ristmevälja joonised. Joonistele tuleb kanda olemasoleva tee ja 
teekatte kontuur, olemasolevate ja projekteeritava Tehnovõrgu asukoht ja 
nende sügavused maapinnast ning teekattest, teemaa piirid, puurimiskaevikute 
asukohad ja kontuurid ning nende kaugused teekattest ja/või muldkeha 
alumisest nõlvajoonest, kaitsetoru paiknemine. Horisontaalne mõõtahel siduda 
tee teljega.
*	Palume esitada tehnovõrkude osas asendiplaanid ka dwg kujul.
*	Seletuskirja palume lisada vastav lõik: Tehnovõrgu riigiteealusele maale 
paigaldamise korral peab tehnovõrgu omanik enne projekti realiseerima 
asumist esitama Transpordiametile vormikohase taotluse koos projektis 
kooskõlastatud asukoha-skeemiga tehnovõrgu paigaldamise ja talumise lepingu 
sõlmimiseks (vorm saadaval Transpordiameti kodulehel). Sõlmitud leping on 
aluseks riigitee alusel maal projektijärgsete tööde teostamiseks vajaliku 
liiklusväliste tööde loa väljastamiseks.
*	Seletuskirjas palume kajastada TRAM maaüksustele rajatavate tehnovõrkude 
minimaalsed sügavused ja kaitsetorude tugevuse andmed vastavates lõikudes.
*	Esitada Isikliku kasutusõiguse ala plaanid TRAM maaüksuste kohta.

IKÕ plaanid koostada vastavalt juhendile 
<https://transpordiamet.ee/sites/default/files/documents/2025-06/Riigivara%20kasutamiseks%20andmise%20juhend.pdf> 
https://transpordiamet.ee/sites/default/files/documents/2025-06/Riigivara%20kasutamiseks%20andmise%20juhend.pdf

Sidekaevud palume planeerida väljapoole TRAM maaüksust.

Sidetrassi palume nihutada antud kulgevas lõigus väljapoole TRAM maaüksust.

Tehnovõrgu maapealsed osad (sh kilbid, alajaamad, hüdrandid jne) tuleb 
kavandada väljapoole teemaad (TRAM maaüksust).

Planeeritava kilbi asukoht ei ole sobiv, palume leida asukoht väljapool TRAM 
maaüksust. Kilbi asukoha valikul tuleb arvestada ka nähtavusalaga, et kilp 
ei jääks nähtavusalasse.

Palume leida lahendused ning teega rööpsed tehnovõrgud kavandada väljapoole 
riigitee maaüksust näiteks arendustega seotud kinnistutele või kohaliku 
omavalitsuse maaüksustele.

Palume leida lahendused ning teega rööpsed tehnovõrgud kavandada väljapoole 
riigitee maaüksust näiteks arendustega seotud kinnistutele.

Lisaks palume arvestada veetorustiku planeerimisel Randvere tee 1 ja 3 
kinnistute DPs kajastatud lahendusega antud lõigus.

Planeerida liitumise asukoht väljapoole TRAM maaüksust.

*	Hüdrandi asukoht ei vasta ilmselt nõuetele, kuidas on tagatud juurdepääs?

*	Riigiteega ristumisel ning ristmiku asukohtades (sh kergteega ristumisel) 
palume planeerida tehnovõrgud min 1,5m sügavusele ning kaitsetorru 
tugevusega 1250N (kajastada vastavalt tingmärkides).

Lisaks palume esitada ristmeväljajoonised riigiteega ristumise ning ristmiku 
asukohta rajatavate tehnovõrkude kohta.

Ristmevälja joonisele tuleb kanda olemasoleva tee ja teekatte kontuur, 
olemasolevate ja projekteeritava Tehnovõrgu asukoht ja nende sügavused 
maapinnast ning teekattest, teemaa piirid, puurimiskaevikute asukohad ja 
kontuurid ning nende kaugused teekattest ja/või muldkeha alumisest 
nõlvajoonest, kaitsetoru paiknemine. Horisontaalne mõõtahel siduda tee 
teljega.

Juhime tähelepanu, et valgustusmasti asukohas tuleb sidetrass planeerid 
minimaalselt 2,5m sügavusele.

Valgustuse osa tähelepanekud

Palume täpsustada, kas valgustuse projekti osa on kooskõlastatud KOViga 
(Viimsi vald)?

Palume täpsustada, kas valitud ülekäiguraja valgustitega on tagatud nõutud 
norm 30 lx?

Palume asendiplaanil kajastada valgustusmastide kaugused riigitee äärest ehk 
teekatte ääre märgistusest.

Juhime tähelepanu, et valgustuse osa asendiplaanil kajastatud ülejäänud 
tehnovõrkude osa ei ole kooskõlas Tehnovõrkude koondplaani lahendusega. 
Palume esitada ühesed andmed läbivalt asendiplaanidel.

Palume edastada komplektsed täiendatud tehnovõrkude projektid, kas minu 
e-mailile või  <mailto:[email-masked]> [email-masked].

Juhime tähelepanu, et uute materjalide esitamisel võib märkuseid ning 
asjaolusid lisanduda.

Parimate soovidega

Laur Kõiv

Peaspetsialist

Tehnovõrkude üksus

Planeerimise osakond

55901417

Teelise 4 / 10916 Tallinn /  <https://www.transpordiamet.ee/> Transpordiamet

From: Külli Tulvik < <mailto:[email-masked]> [email-masked]>
Sent: Monday, December 8, 2025 10:04 AM
To: Laur Kõiv < <mailto:[email-masked]> 
[email-masked]>; Krista Einama < 
<mailto:[email-masked]> [email-masked]>
Subject: Randvere tee ja Laeva tee 4 ristmiku lahendus kooskõlastamiseks

Tere!

Transpordiamet on esitanud Viimsi vallas Miidurannas asuva Laeva tee 3 // 4 
// 6 // Tulelaeva tee 3 // 4 // 6 // 7 // 9 (endine Laeva tee 4) ärihoonete 
ja neid ümbritseva maa-ala ehitusloa taotluse menetluses märkusi (vt 
lisatud). Transpordiamet on seadnud ehitusloa andmise nimetatud alale 
sõltuvusse Laeva tee ja Randvere tee ristmiku lahendusest ning sellele 
väljastatavast ehitusloast.

Projekteerijad on koostanud vallale kuuluva Laeva tee ja riigimaantee 
ristmiku uue lahenduse. Saadame projekti teile üle vaatamiseks ning palume 
tagasisidet, kas sellises vormis on võimalik taotleda Transpordiametilt 
ehitusluba.

Projkti materjalid:

https://app.bauhub.ee/public/sharebox/f1574ed6-8073-4e34-87f7-6e4001ce4b96

Mis puudutab detailplaneeringu järgset kinnistu jagamist ja riigile tasuta 
üleandmist, siis omanik on algatanud jagamismenetluse; hetkel on pooleli 
mõõdistusprotsess.
Palume leida võimalus menetleda ehitusloa taotlust paralleelselt.

Küsimuste korral palun minuga ühendust võtta.

Lugupidamisega

Külli Tulvik

Arendusprojektide konsultant
+372 5136 288

 <http://www.whatif.ee/> WHAT IF |  <http://www.spaces.ee/> ARTIKLID | 
<https://www.linkedin.com/in/k%C3%BClli-tulvik/> LINKEDIN

  <https://ci3.googleusercontent.com/mail-sig/AIorK4wPvCBhDuc9w6XlsFGpT-PRN9Fr44Z34GNFpvy6uOfIdlUbFXTFYlQDpH7a7-ALcw5dgSeYBrmhhKI0>

Käesolev e-kiri ja selle lisad on konfidentsiaalsed. Juhul, kui Te ei ole 
e-kirja määratud adressaat, palume Teil sellest meile viivitamatult teada 
anda ja e-kiri koos lisadega kustutada. Käesoleva e-kirja loata 
avalikustamine, kopeerimine, levitamine või selle sisu muul viisil 
kasutamine on rangelt keelatud.

The content of this email, including all attachments, is confidential. If 
you are not the intended recipient hereof, please notify us immediately and 
delete this email! Any unauthorized disclosure, copying, distribution or any 
other use of its content is strictly prohibited.